Radio Sesam

Radio Sesam er en forhenværende nærradiostasjon i Trondheim med oppstart i 1985.NTB. Konsesjoner for å drive nærradio. NTBtekst, 9. juni 1988NTB. Nærradioer trosser Grand Prix-reglementet. NTBtekst, 25. mars 1986Adresseavisen stab. Radio Sesam legger ned. Adresseavisen, 07.10.1989, side 5 Radiokanalen var eid og drevet av Det norske forbundet av 1948 og ble startet som et talerør for de homofile.

Kort historikk

Radio Sesam profilerte seg til å begynne med som «Norges første og eneste samlivsradio». Det norske forbundet av 1948 var etterhvert mindre involvert i driften av radiokanalen og den utviklet seg i retning av å bli en allmennradio som dekket ulike samfunnsaktuelle og populærkulturelle felt. I 1985 hadde kanalen 2 fast ansatte og 20 frivillige medarbeidere. De hadde i tillegg et eget studio som de delte med Radio Aktiv og A-Radioen.Skjærseth, Lars Erik. Radio Sesam: Nå greier vi å lage mer kvalitetsradio. Nidaros, fredag 14. juni 1985, side 13 Samme år utvidet radiostasjonen sendeflaten og introduserte faste programposter på mandagskveldene.Adresseavisen, onsdag 12.06.1985, side 3 
Radiokanalen er blant annet kjent for å ha tildelt sendetid til det alternative kulturkollektivet Knallsyndikatet.

I 1986 lanserte kanalen Trondheim Radiobingo i samarbeid med NB Radio og Radio RV.Ukjent forfatter. Trondheim radiobingo: overgår alle drømmer. Nidaros, lørdag 1. februar 1986, side 20 Samme år var Radio Sesam en av flere nærradiostasjoner som havnet i medienes søkelys etter å ha avspilt den norske vinnermelodien i Melodi Grand Prix, Ketil Stokkans  Romeo, før alle nasjonale finaler var avviklet. Dette ble tolket som et brudd på de internasjonale Grand Prix-reglene og radiokanalen måtte beklage hendelsen. NRK valgte imidlertid å ikke komme med noen reaksjon overfor radiokanalen, med den grunngiving at sendingene neppe hadde blitt hørt i noen andre europeiske land.NTB. Nærradioer trosser Grand Prix-reglementet. NTBtekst, 25. mars 1986 I 1987 sendte kanalen 28 timer i uka, hadde 25 programposter, og en økning i lyttertallene fra 4 til 18 prosent.Aasheim, Tore. Radio Sesam øker mest. Nidaros, torsdag 9. april 1987, side 3

Programposter

 Sesam ukerevy - Klipp fra media siste uke (1985). Nidaros, fredag 7. juni 1985, side 11
 I søkelyset - Samfunnsmagasin (1985). Nidaros, fredag 7. juni 1985, side 11
 Speakers corner - Ordet fritt (1985). Nidaros, fredag 7. juni 1985, side 11
 Kulturkalenderen - Bøker, teater, kino, arrangementer (1985).Nidaros, fredag 21. juni 1985, side 11
 Sesam radiokontakt - Kjøp, salg og kontakt (1985).Nidaros, fredag 21. juni 1985, side 11
 Sesam platecabaret - Musikkprogram med utvalgt gjest (1985).Nidaros, fredag 21. juni 1985, side 11
 To timer med «Kyss klapp og klem» - Samlivsprogram (1985).Nidaros, fredag 21. juni 1985, side 11
 Knallsyndikatet - Alternativ musikk og kultur (1985)Nidaros, lørdag 5. oktober 1985Nidaros, lørdag 16. november 1985, side 23
 Radio Heartbreak (1985).Nidaros, lørdag 16. november 1985, side 23
 Annenhver Onsdag (1985).Nidaros, lørdag 16. november 1985, side 23
 Det skjeve hjørnet (1986-1988).Adresseavisen, torsdag 18.12.1986, side 47Nidaros, tirsdag 25. oktober 1988, side 18
 Heavy Friday - Musikkprogram (1986-1989).Adresseavisen, fredag 14.02.1986, side 31Adresseavisen, fredag 14.04.1989, side 34
 Åpent Hus (1988).Nidaros, lørdag 3. september 1988, side 26

Se også

 Radio KonRad
 Radio RV
 Radio Trondheim

Referanser

Kategori:Norske nærradiostasjoner
Kategori:Kultur i Trondheim
Kategori:Radiokanaler etablert i 1985